《宿草萍驿次林都宪见素题璧韵》
明代·张弼

四塞山岚一面当，肩舆虽稳不如航。潦侵松径溪桥滑，日转霜林野店忙。

楚岫雁回秋漠漠，吴峰云净晚苍苍。壮游万里皇恩布，归及春衫旧草堂。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。